EPISTOLA XXVIII.  Ad papam promittit se venturum Mediolanum ad coronationem.   (  An. Dom. 1276, cod. Rud.  XXVIII.)
ARGUMENTUM.--Romano pontifici scriptis his litteris dat fidem, se in Paschali solemnitate adfuturum Mediolani, atque inde profecturum Romam ad imperialia insignia de illius manu suscipienda.
Sanctissimo, etc. Ut de nostro felici processu ad suscipiendum de sacrosanctis apostolicis manibus vestris imperii diadema, absterso cujuslibet ambiguitatis involucro, fides audiendorum habeatur: 342 ecce quod bona fide promittimus, et ad hoc nos tenore praesentium obligamus, quod nos ab omnibus aliis quibuscunque difficultatibus taliter explicare disponimus, quod in proximo nunc instanti festo resurrectionis dominicae in Mediolano praesentes, hinc juxta beatitudinis beneplacitum e vestigio ad coronam imperii procedemus, transmittentes vobis has litteras nostras patentes in testimonium super eo.